|  |  |
| --- | --- |
| **kárelhárítási terv jóváhagyása** | |
| **Hatáskörrel rendelkező szerv megnevezése, illetékességi területe:** | Jász-Nagykun-Szolnok Megyei Kormányhivatal Környezetvédelmi, Természetvédelmi és Hulladékgazdálkodási Főosztály  *általános illetékességgel*: Jász-Nagykun-Szolnok Megye  *különös illetékességgel*: A sajátos építményfajták körébe tartozó honvédelmi és katonai célú építményekkel összefüggő környezetvédelmi és természetvédelmi hatósági ügyek esetén Magyarország egész területe. |
| **Ügyintézéshez szükséges**  **dokumentumok, okmányok:** | a környezetkárosodás megelőzésének és elhárításának rendjéről szóló 90/2007. (IV. 26.) Korm. rendelet 1. sz. melléklete szerint |
| **Eljárási illeték meghatározása:** | 5 000,- Ft - az illetékekről szóló 1990. évi XCIII. törvény alapján |
| **Alapvető eljárási szabályok:** | a környezet védelmének általános szabályairól szóló 1995. évi LIII. törvény,  a környezetkárosodás megelőzésének és elhárításának rendjéről szóló 90/2007. (IV. 26.) Korm. rendelet,  az általános közigazgatási rendtartásról szóló 2016. évi CL. törvény,  az egyes közérdeken alapuló kényszerítő indok alapján eljáró szakhatóságok kijelöléséről szóló 531/2017. (XII. 29.) Korm. rendelet |
| **Az eljárást megindító irat**  **benyújtásának módja**  **(helye, ideje):** | Az üzemi terveket elektronikus úton kell megküldeni a hatóságnak. |
| **Ügyfélfogadás rendje:** | Zöld-Pont Iroda: 5000 Szolnok, Ady E. út 35-37. ügyféltér emelet 24-es számú iroda helyiség  hétfő: 8:00-17:00, szerda: 8:00-16:00,  csütörtök: 13:00-16:00, péntek: 8:00-12:00 |
| **Az ügyintézés határideje:** | *elintézési határidő*: 60 nap |
| **Az ügyek intézését segítő útmutatók, az ügymenetre vonatkozó tájékoztatás:** | részletes tájékoztatás a táblázat után |
| **Az ügyintézéshez használt**  **letölthető formanyomtatványok:** | a táblázat után |
| **Az ügytípusokhoz kapcsolódó jogszabályok jegyzéke:** | Alaptörvény,  a környezet védelmének általános szabályairól szóló 1995. évi LIII. törvény,  a környezetkárosodás megelőzésének és elhárításának rendjéről szóló 90/2007. (IV. 26.) Korm. rendelet |
| **Tájékoztatás az ügyfelet megillető jogokról és az ügyfelet terhelő kötelezettségekről:** | az ügyféli jogok és kötelezettségek:   * Iratbetekintési jog. * Az ügyfél az eljárás során bármikor nyilatkozatot, észrevételt tehet. * A hatóság biztosítja az ügyfél, továbbá a tanú, a hatósági tanú, a szakértő, a tolmács, a szemletárgy birtokosa és az ügyfél képviselője (a továbbiakban együtt: eljárás egyéb résztvevője) számára, hogy jogaikat és kötelezettségeiket megismerhessék, és előmozdítja az ügyféli jogok gyakorlását. * Az eljárás valamennyi résztvevője köteles jóhiszeműen eljárni és a többi résztvevővel együttműködni. * Senkinek a magatartása nem irányulhat a hatóság megtévesztésére vagy a döntéshozatal, illetve a végrehajtás indokolatlan késleltetésére. * Az ügyfél és az eljárás egyéb résztvevője jóhiszeműségét az eljárásban vélelmezni kell. A rosszhiszeműség bizonyítása a hatóságot terheli. |

Üzemi terv készítésére a környezetkárosodás megelőzésének és elhárításának rendjéről szóló 90/2007. (IV. 26.) Korm. rendelet 2. számú melléklete szerinti tevékenység végzője köteles.

Az üzemi terveket a környezetvédelmi, természetvédelmi és tájvédelmi szakértői tevékenységről szóló jogszabály alapján a víz és a földtani közeg részszakterületen szakértői jogosultsággal rendelkező szakértő vagy tervező készítheti el.

Az eljárás menete:

1./ Szakkérdések vizsgálata:

A hatóság a következő szakkérdéseket vizsgálja: természet- és tájvédelem, hulladékgazdálkodás, levegőtisztaság-védelem, földtani közeg védelme

2./ Szakhatóság bevonása:

Az eljárásban a Jász-Nagykun-Szolnok Megyei Katasztrófavédelmi Igazgatóság (5000 Szolnok, József A. út 14.) – az egyes közérdeken alapuló kényszerítő indok alapján eljáró szakhatóságok kijelöléséről szóló 531/2017. (XII. 29.) Korm. rendelet alapján - szakhatóságként részt vesz.

**Üzemi kárelhárítási tervek tartalmi követelménye:**

1. Általános tartalom:

* az üzem székhelyének, tulajdonosának és üzemeltetőjének megnevezése, címe, telefon és telefaxszáma,
* az üzem, telephely neve, címe, telefon és telefaxszáma,
* működési, üzemeltetési engedélyének hivatalos másolata,
* az intézkedésre jogosult vezetők neve, beosztása, címe, telefon és telefaxszáma,
* a környezetvédelmi megbízott neve, beosztása, címe, telefon és telefaxszáma,
* a felelős vezetők elérhetősége,
* az üzem tevékenységének ismertetése, az alkalmazott technológia bemutatása,
* az üzem környezetének hidrogeológiai jellemzői, helyi és közeli kútadatok, különös tekintettel a potenciális szennyezőforrásokra,
* a veszélyeztetett felszíni és felszín alatti vizek meghatározása,
* a befogadók hidraulikai adatai (vízhozam és vízsebesség-adatok, szelvény paraméterek) a befolyás szelvényében,
* közművek (víz, gáz, telefon, távhő, elektromos ellátás),
* megközelítési útvonalak,
* a szennyvízgyűjtő, -kezelő, -elvezető létesítmények, a kibocsátott szennyvíz jellemző mennyiségi és minőségi paraméterei,
* csapadékvíz-elvezető hálózat,
* a raktározott tüzelő és fűtőanyagok üzemen belüli tárolása, szállítási módja,
* a vegyi, biológiai anyagok (nyersanyagok, félkész és késztermékek) mennyisége, üzemen belüli tárolása, szállítási módja,
* a keletkező veszélyes hulladékok üzemi gyűjtésének módja, mennyisége,
* az üzemi kárelhárítási anyagok raktározása.

2. A kárelhárítási tervek szerkezete

a) Műszaki leírás

Az 1. pont szerinti szöveges, táblázatos és ábrás iratanyag.

b) Dokumentációk:

* kárelhárítási napló (káresemények és kárelhárítási beavatkozások, intézkedések időbeli dokumentálása),
* veszélyes hulladékok mennyiségének és összetételének meghatározása anyagmérleg alapján,
* hatósági ellenőrzések jegyzőkönyve, intézkedési tervek,
* átnézetes helyszínrajz az üzem település-földrajzi elhelyezkedéséről, megközelítési utakról, befogadókról,
* részletes helyszínrajz az üzem területéről, üzemi létesítmények, úthálózat, közművek, technológiai csővezetékek, tartályok feltüntetésével,
* az üzem vízellátási rendszere,
* telepen belüli szennyvíz- és csapadékvíz-kezelő és -elvezető létesítmények helyszínrajza, hossz-szelvénye, a műtárgyak általános terve, működési vázlatok,
* a tulajdonjog igazolása (tulajdonilap-másolat, ingatlan-nyilvántartási térképmásolat).

3. A kárelhárítási tervek tartalma

a) Együttműködési terv:

* az üzemen belüli figyelőhálózat felépítése,
* a riasztás és tájékoztatás módja,
* a kárelhárítás irányításáért felelős vezetők neve, beosztása, címe, telefonszáma, az üzemi kárelhárítási szervezetbe beosztott személyek neve, beosztása, címe, telefonszáma,
* a területileg illetékes környezetvédelmi hatóság, közegészségügyi hatáskörben eljáró járási hivatal, Pest Megyei Kormányhivatal, önkormányzat, tűzoltóság, polgári védelem, továbbá a területen működő VIZIG címe, telefon és telefaxszáma,
* az üzem területére történő belépés rendje,
* a kárelhárításba bevonható szervezetek, vállalkozások címe, együttműködési megállapodások.

b) Lokalizációs terv:

* a lokalizáció személyi és tárgyi erőforrás szükséglete,
* az üzemen belüli, valamint az üzem és a befogadó közötti beavatkozási pontok, az állandó és ideiglenes elzáró szerkezetek helye, a felvonulási és terelő útvonalak, a lokalizációs munkák technológiai utasítása,
* a lokalizációs anyagok tárolási helye és hozzáférhetősége,
* illetéktelenek távol tartásának módja, a szennyezett terület körülhatárolása, figyelmeztető táblák, jelzések kihelyezése.

c) Kárelhárítási műveleti terv:

* a rendkívüli szennyezés megelőzésének műszaki feltételei (kármentők, figyelő és jelzőrendszerek), a kárelhárítás erőforrás-szükséglete,
* a kárelhárítási műveletek technológiai utasításai,
* a kárelhárítás során keletkező veszélyes hulladék összegyűjtésének, elszállításának, ártalmatlanításának módja,
* a munkavédelmi és tűzvédelmi szabályok.

d) Kárelhárítási anyagok és eszközök meghatározása:

* a helyszínen készletben tartandó kárelhárítási anyagok, eszközök mennyiségét az üzemben tárolt, feldolgozott veszélyes anyagok volumenéhez igazodva úgy kell meghatározni, hogy rendkívüli szennyezés esetén biztosítható legyen a szennyeződés telepen belüli lokalizálása,
* az elhasznált kárelhárítási anyagokat és eszközöket a kárelhárítást követően azonnal pótolni kell.